o 



saadanne f. Eks. af Skudbygning og Knopdækningen ere iøvrigt 

 beskrevne fra Troperne, men tagne allesteds fra, fra Urskoven, 

 Kystvegetationen o. s. v.); derimod stod det for mig som en 

 Sag af Interesse, grundigt at undersøge Forholdet hos alle Arter 1 ) 

 indenfor et bestemt afgrænset Omraade, selv om det var mindre. 

 Forholdene medførte, at vi fik vore faste Stationer ved Kysterne, 

 nemlig dels paa det siamesiske Fastland ved Lem Ngob ligeoverfor 

 Koh Chang, dels senere ved Lem Dan paa selve denne Øs N.O.- 

 Kyst 2 ), ligesom ogsaa de fleste af de større Rejser, jeg kunde fore- 

 tage, strakte sig langs Kysterne af Fastlandet og Øerne i Koh 

 Ghang-Archipelaget. Jeg fik derved mest Lejlighed til at give mig 

 af med Kystvegetationen, af hvilken navnlig Mangrovevegetationen 

 var rigt udviklet paa mange af de Steder, hvortil jeg kom. Man 

 vil derfor kunne forstaa, at jeg let førtes til at beskæftige mig med 

 dette højst ejendommelige Samfund af træagtige Planter, der med 

 Rette har formaaet at tildrage sig saa mange rejsende Botanikeres 

 Opmærksomhed, hvad der har sat sig Spor i en ret betydelig Man- 

 grovelitteratur, og dette saa meget mere, som det var mig bekendt, 

 at de Forhold, som jeg agtede at undersøge, hos disse Planter ikke 

 allerede tidligere var gjorte Genstand for Undersøgelse 3 ); man havde 

 nemlig, som naturligt er, i langt højere Grad fæstet sin Opmærk- 

 somhed paa de iøjnespringende Ejendommeligheder, som Mangrove- 

 træernes Rødder og Fruktifikationsorganer (Viviparien), ganske uafset 

 systematiske Forhold, frembyder. Hos alle Mangrovens Rhizophoraceer 

 og hos Avicennia og Ægiceras forekommer Vivipari, og hos Sonne- 

 ratia, Avicennia, Xylocarpus, Lumnitzera, Bruguiera, Ceriops findes 

 ejendommelige Pneumatoder (hos Rhizophora har de overjordiske 



1 ) Jfr. hermed min Hovedarbejdsplan under denne Rejse: at undersøge et 

 mindre Areal, nemlig Øen Koh Chang, saa grundigt som muligt i Stedet 

 for at rejse rundt paa mange forskellige Steder. 



2 ) Med Hensyn til de i denne Afhandling omtalte Stednavne henvises til det 

 Kaart, der ledsager part I af „Flora of Koh Chang' 4 (Bot. Tidsskr., Bd. 24,. 

 Tavle I, 1900). 



3 ) G. Karsten havde dog, som jeg senere har set, (Ber. d. deutsch, botan. 

 Ges. VIII, 1890, p. 54 og Bibi. Botan., Heft. 22, 1891, p. 8), ganske kort 

 omtalt, at der hos Mangroveplanter (nemlig hos Rhizophoraceae, Sonneratia,. 

 Avicennia og Ægiceras) findes slimafsondrende Kirtler, hvorved Knopperne 

 beskyttes, uden iøvrigt at komme ind paa Knoppernes Bygning. I sit Arbejde 

 over Rhizophora Mangle (Engl. Jahrb. IV, 1883, p. 538) omtaler Warming, 

 hvorledes Axelbladene omslutter Knopperne, samt Axelbladenes Kirtelhaar,. 

 hvilke formodes at spille en for de unge Blade beskyttende Rolle. 



